OpenLLM-France/wikimedia huggingface dataset:
# Flakpanzer I

El 2 cm Flak 38 auf Panzer I Ausführung A, conegut usualment com a Flakpanzer I, era la conversió del Panzer I a un vehicle antiaèri dissenyat i produït per l'Alemanya Nazi, i utilitzat durant la Segona Guerra Mundial, encara que era bastant estrany.

## Desenvolupament

El Flakpanzer I va ser desenvolupat durant la batalla de França, quan es va reconèixer que el Flak mobilitzat no estava suficient blindat. El Waffenamt alemany va decidir combinar una arma antiaèria lleugera amb el cos d'un tanc. En aquest cas, el tanc escollit va ser el Panzer I, únicament per la seva gran disponibilitat en aquells moments de la guerra. La conversió va ser feta per Stoewer. En total, es van produir 24 d'aquests vehicles. Durant la conversió, algunes parts del vehicle, com el blindatge frontal de l'estructura, o la coberta del motor van ser extretes, per guanyar espai per a situar l'arma. Per aconseguir una major estabilitat, el blindatge frontal de l'estructura va ser mogut 18 mm cap endavant. Les vores al voltant del tanc estaven fetes de xapa de metall, i no oferien cap mena de protecció. En realitat, aquestes planxes estaven fetes per a ser abaixades per a guanyar més espai i situar-se allà. Endemés, per guanyar espai extra (ja que el Panzer I era un vehicle bastant petit), es van desmuntar les ràdios, les comunicacions es feien per senyals. Els vehicles estaven armats amb el canó automàtic Flak 38; a part, la tripulació estava armada amb armes més petites, com per exemple Mauser Kar 98k. Per fer que el conductor entrés més fàcilment al vehicle, l'arma principal no va ser muntada en el centre, sinó que lleugerament a la dreta. La munició estava emmagatzemada sota del seient del conductor, darrere del seient del carregador. Pel seu reduït espai, el vehicle comptava usualment amb un tràiler extern, un Sonderanhänger 51, amb més equipament, com més munició i canons.

## Servei

Només una unitat va ser equipada amb els Flakpanzer I, la Fla.-Btl.(mot) 614 (Batalló 614 de Flak Motoritzats). La unitat va ser formada en 1941, i en el mateix any va ser enviada i estacionada en Romania. Des d'allà van ser moguts a la part sud del front de l'est. En el seu servei, els vehicles van veure poca activitat contra l'aviació enemiga, però van veure molt combat contra les forces terrestres enemigues, ja que l'arma només podia disparar recte en una posició relativament estacionaria. Per al seu ús contra l'aviació, el vehicle havia d'utilitzar la muntura transversal de l'arma, i això reduïa molt el espai del petit vehicle. Per culpa de la insuficient protecció de la seva tripulació en algunes batalles, van patir gran quantitat de baixes. Les companyies del batalló van acabar sent enviades a altres unitats per culpa d'allò. El Batalló sencer va ser desmantellat en 1943 durant la batalla de Stalingrad, encara que la majoria de vehicles ja havien sigut destrossats o abandonats.

## Referències

* ↑ http://www.panther-panzer.de/PanzerI/FlakpanzerI.htm
* ↑ Arxivat 2018-04-05 a Wayback Machine. Informació del Panzer I i del Flakpanzer I
* ↑ «Còpia arxivada». Arxivat de l'original el 2017-05-07. [Consulta: 5 maig 2017].
# Desforestació (informàtica)

Desforestació en informàtica, anomenada també fusió de bucles, és una transformació de programes per eliminar estructures intermèdies temporals. S'aplica en el context d'una composició de funcions sobre estructures, obtenint la fusió dels bucles que les recorren. El terme “desforestació” va ésser emprat per primera vegada per Philip Wadler en el seu estudi "Deforestation: transforming programs to eliminate trees".
La desforestació té aplicació en llenguatges de programació funcional, en especial els llenguatges estrictes com ara el OCaml i Scala.
En els llenguatges d'avaluació tardana com ara Haskell en una composició els elements es forneixen sota comanda d'un en un (crida per necessitat), evitant la generació completa d'estructures intermèdies dels llenguatges estrictes. Queda llavors l'optimització possible de fusió dels bucles.

## Tipus
### Fusió de bucles en curt-circuit (ang

    Shortcut fusion) implementat en el compilador GHC (Glasgow Haskell Compiler).

### Transformació en corrents de dades (ang

    Stream-fusion):
El corrent incorpora la possibilitat de tenir elements sense dades, com a conseqüència d'operacions de filtratge.
Implementat inicialment al compilador MLton de llenguatge ML Estàndard.
Implementat al compilador GHC (Glasgow Haskell Compiler) gràcies a la pragma RULES. Vegeu biblioteca Stream-fusion al Hackage
Les funcions com ara els filtres d'aquesta biblio. s'implementen en Haskell com una composició, començant per l'operació de conversió stream sobre l'estructura i acabant per la inversa unstream. En la composició de funcions, l'aparició juxtaposada de les conversions unstream al final d'una funció amb la inversa stream de l'inici de la següent és eliminada pel compilador.

## Referències

* ↑ Wadler, Philip «Deforestation: transforming programs to eliminate trees». Theoretical Computer Science, vol. 73, 1990, pàg. 231–248. DOI: 10.1016/0304-3975(90)90147-A.
* ↑ Gill, Andrew; John Launchbury, Simon Peyton Jones (1993). "A short cut to deforestation". Proc. Conf. on Functional Programming Languages and Computer Architecture: 223–232
* ↑ Peyton Jones, Simon; Andrew Tolmach, C.A.R. Hoare (2001). "Playing by the rules: rewriting as a practical optimization technique in GHC". Proc. ACM/SIGPLAN Haskell Workshop
* ↑ From lists to streams to nothing at all (presentació) Document(anglès)
* ↑ Stream fusion a MLton
* ↑ Stream-fusion(anglès)
* ↑ Biblioteca Stream-fusion al Hackage(anglès)
* ↑ Loop fusion (anglès)
* ↑ Stream fusion for Haskell Arrays (anglès)
# Courcival

Courcival és un municipi francès situat al departament del Sarthe i a la regió de País del Loira. L'any 2007 tenia 81 habitants.

## Demografia
### Població

El 2007 la població de fet de Courcival era de 81 persones. Hi havia 36 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 36 eren l'habitatge principal de la família i 17 eren segones residències. Tots els 53 habitatges eren cases. Dels 36 habitatges principals, 27 estaven ocupats pels seus propietaris i 9 estaven llogats i ocupats pels llogaters; 8 tenien dues cambres, 8 en tenien tres, 7 en tenien quatre i 13 en tenien cinc o més. 35 habitatges disposaven pel capbaix d'una plaça de pàrquing. A 16 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courcival el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 12 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 0 |
| 0 | 35 a 39 | 12 |
| 8 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 8 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 58 persones, 44 eren actives i 14 eren inactives. De les 44 persones actives 36 estaven ocupades (22 homes i 14 dones) i 8 estaven aturades (3 homes i 5 dones). De les 14 persones inactives 7 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
L'any 2000 a Courcival hi havia 11 explotacions agrícoles que ocupaven un total de 375 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Courcival a l'INSEE.
* Évolution et structure de la population Fitxa amb el detall de dades de Courcival a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Girardinus

Girardinus és un gènere de peixos de la família dels pecílids i de l'ordre dels ciprinodontiformes.

## Taxonomia

* Girardinus creolus (Garman, 1895)
* Girardinus cubensis (Eigenmann, 1903)
* Girardinus denticulatus (Garman, 1895)
* Girardinus falcatus (Eigenmann, 1903))
* Girardinus metallicus (Poey, 1854)
* Girardinus microdactylus (Rivas, 1944)
* Girardinus uninotatus (Poey, 1860)

## Referències

* ↑ Animal Diversity Web (anglès)
* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Klaus Hänsch

Klaus Hänsch (Szprotawa, per aquell temps part de l'Alemanya nazi, actual Polònia, 15 de desembre de 1938) és un polític alemany, eurodiputat pel Partit Socialdemòcrata d'Alemanya, part del Partit Socialista Europeu, del qual ha estat vicepresident des de 1989, exceptuant el període comprès entre el 19 de juliol de 1994 i el 13 de gener de 1997, en què va ser president del Parlament Europeu.

## Referències

* ↑ Parlament Europeu. «Klaus HÄNSCH».

## Enllaços externs

* Lloc oficial de Klaus Hänsch (en alemany)
# Fort Benton

Fort Benton és una població dels Estats Units a l'estat de Montana. Segons el cens del 2000 tenia 1.594 habitants.

## Demografia

Segons el cens del 2000, Fort Benton tenia 1.594 habitants, 636 habitatges, i 422 famílies. La densitat de població era de 294,5 habitants per km².
Dels 636 habitatges en un 30,7% hi vivien nens de menys de 18 anys, en un 54,4% hi vivien parelles casades, en un 9,3% dones solteres, i en un 33,5% no eren unitats familiars. En el 31% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,8% tenia menys de 18 anys, un 6,2% entre 18 i 24, un 23,1% entre 25 i 44, un 22,3% de 45 a 60 i un 23,6% 65 anys o més.
L'edat mediana era de 43 anys. Per cada 100 dones de 18 o més anys hi havia 84,2 homes.
La renda mediana per habitatge era de 29.406 $ i la renda mediana per família de 32.072 $. Els homes tenien una renda mediana de 22.813 $ mentre que les dones 20.787 $. La renda per capita de la població era de 14.861 $. Aproximadament l'11,6% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Benton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fort Benton». American Fact Finder. Oficina del Cens dels Estats Units, 12-01-2010.
# Debalina Majumder

Debalina Majumder (nascuda el 1972, Kolkata, Índia) és una cineasta, escriptora, productora i directora de fotografia índia. Va estudiar Literatura Comparada a Universitat de Jadavpur. Debalina ha treballat en llargmetratges documentals, curtmetratges, diaris de viatges, vídeos musicals, pel·lícules corporatives, telefilms i pel·lícules experimentals. És una apassionada pels temes ambientals, el gènere, la sexualitat i de tant en tant escriu per a diaris i revistes. També ha treballat àmpliament com a directora de fotografia.
El 2005, el seu curtmetratge sobre futbol de fang a Calcuta, (Sar..r..ra/ Joy Run) fou seleccionada per la competició de curtmetratges <Shoot Goals! Shoot Movies!>, Berlinale Talent Campus, a Berlin, i també inclòs a la compilació de la Copa del Món de la Fifa 2006.
Basada en la història de dos amants que es van suïcidar, al poble de Nandigram (Bengala Occidental, Índia), la pel·lícula de Debalina "... ebang bewarish" ("...and the Unclaimed"), qüestionava els tabús socials. i la no acceptació familiar pel que fa a la relació entre persones del mateix sexe. " Basada en el mateix esdeveniment, la pel·lícula de ficció de Debalina "Abar Jodi Ichha Koro" (If You Dare Desire) es va estrenar el 2017 i va guanyar el Premi Diversitat al Festival Internacional de Cinema Gai i Lèsbic de Barcelona.
Després ha seguit amb "Tin Sottyi..."(In Fact...), una celebració i documentació de tres vides no normatives. Gay India Matrimony i Citizen Nagar són les seves últimes produccions.

## Referències

* ↑ Debalina Majumder a freeway.com
* ↑ Perfil al web de la Berlinale
* ↑ «Rabibasariya Magazine». Anandabazar.com. Arxivat de l'original el 9 de novembre 2013. [Consulta: 9 novembre 2013].
* ↑ “IF YOU DARE DESIRE” GANADORA DEL PREMIO JURADO DIVERSIDAD EN EL FICGLB, FESTIVAL INTERNACIONAL DE CINE GAY Y LÉSBICO DE BARCELONA al web de l'ACCEC

## Enllaços externs

* Pàgina d'usuari de Youtube
# Dekeyseria pulcher

Dekeyseria pulcher és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 10 cm de longitud total.

## Alimentació

Menja algues.

## Hàbitat

És un peix d'aigua dolça i de clima tropical (24 °C-28 °C).

## Distribució geogràfica

Es troba a Sud-amèrica: conca del Canal Casiquiare i rius Orinoco i Negro.

## Referències

* 1 2 3 FishBase (anglès)
* ↑ Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* ↑ Schliewen, U.K., 1992. Aquarium fish. Barron's Education Series, Incorporated. 159 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Cultura Picosa

La cultura Picosa encapsula l'estil de vida arcaic de pobles de tres localitzacions amb artefactes i estils de vida interconnectats. Fou anomenat així per Cynthia Irwin-Williams en la dècada del 1960 per aquestes àrees: Pinto Basin (PI), cultura Cochise (CO) i San Jose (SA), que totes plegades són "Picosa".
La gent en els llocs dispersos al sud-oest dels Estats Units vivia en habitatges anàlegs per a les pràctiques funeràries similars i tenien estils de vida similars. Els artefactes dels jaciments demostren similituds en la tecnologia usada i en els béns materials personals. La cultura Picosa s'ha trobat als estats de Califòrnia, Arizona, Utah, Nou Mèxic i Colorado. Fou el predecessor de la cultura Oshara.

## Referències

* 1 2 Gibbon, Guy E., and Kenneth M. Ames. (1998). Archaeology of Prehistoric Native America: An Encyclopedia. New York: Taylor and Francis. p. 640. ISBN 0-8153-0725-X.
# Jardineria urbana

La jardineria urbana és la pràctica de la jardineria a ciutat. En funció de l'organització, del perfil dels explotadors, se l'anomena igualment jardí comunitari, jardí familiar, o jardí obrer. Segons el lloc d'implantació dels conreus parlarem de jardí sobre terrassa, de jardí penjant, de mur viu (o mur vegetal), de teulada vegetal.
La dimensió de certs jardins a ciutat, recorda l'art floral japonès, es pot parlar de microjardineria, practicada per veritables apassionats. Utilitzen el menor espai de terra possible.

## Vegeu també

* Permacultura
* Jardineria col·lectiva
* Veganisme
* Agricultura urbana
* Ecoveïnat
* Arcologia
* Connectivitat ecològica
* Ecologia urbana
* Patrick Blanc
* Botànica
* Escocell

## Enllaços externs

* Projecte de jardins sobre teulades al Quebec Arxivat 2006-06-17 a Wayback Machine.
* Reverdir la ville Arxivat 2007-03-11 a Wayback Machine.
# Guangzhou FC

El Guangzhou FC (xinès: 广州足球俱乐部|t=廣州足球俱樂部, pinyin: Guǎngzhōu zúqiú jùlèbù) és un club de futbol amb seu a la ciutat de Canton, a la Xina. Va ser fundat el 1954 com a Guangzhou Football Team i juga en la màxima categoria del futbol professional d'aquest país anomenada Superlliga xinesa.
Ha estat campió de la lliga en els anys de 1956, 1958, 1981, 2007 i 2010. Va arribar a la final de la lliga de la Xina el 1991 però va perdre 1-0 contra el Shanghai Shenhua.
El seu estadi és l'Estadi Tianhe (天河 体育 中心 体育场) construït el 1987. La seva capacitat és de 60.000 espectadors i va ser l'amfitrió de la Copa del Món Femenina de Futbol de 1991, així com el dels Jocs Asiàtics de 2010.
En l'any 2016 va guanyar la Supercopa xinesa, sumant-ne així dues en el seu palmarès.
Evolució del nom:
* 1954-1956: Central and Southern China Sports Institute Football Team
* 1956-1957: Guangzhou Institute of Sports Football Team
* 1958-1958: Guangzhou Football Team
* 1959-1961: Guangzhou Vanguard Football Team
* 1962-1966: Guangzhou Football Team
* 1977-1979: Guangzhou Youth Football Team
* 1980-1989: Guangzhou Football Team
* 1989-1993: Guangzhou Football Club
* 1993-1900: Guangzhou Apollo Football Club
* 2001-1902: Guangzhou Football Club
* 2006-2009: Guangzhou GPC Football Club
* 2010-2010: Guangzhou Football Club
* 2010-2014: Guangzhou Evergrande Football Club
* 2014-2020: Guangzhou Evergrande Taobao Football Club
* 2021-avui: Guangzhou Football Club

## Palmarès

* Lliga xinesa de futbol:
** 2011, 2012, 2013, 2014, 2015, 2016, 2017, 2019
* Copa xinesa de futbol:
** 2012, 2016
* Supercopa xinesa de futbol:
** 2012, 2016, 2017, 2018

## Referències

* ↑ Error: hi ha títol o url, però calen tots dos paràmetres.«» (en xinès), 02-03-2010. [Consulta: 24 novembre 2014].
* ↑ «Alibaba buys half of Chinese soccer club for $192 mln». Reuters, 05-06-2014. [Consulta: 24 novembre 2014].
* ↑ «Còpia arxivada» (en xinès), 25-06-2015. Arxivat de l'original el 12 de juny 2018. [Consulta: 1r juliol 2015].
* ↑ «2016 Half Yearly Report» (en xinès). National Equities Exchange and Quotations, 24-08-2016. [Consulta: 8 gener 2016].
* ↑ «China - List of Champions». rsssf.com. [Consulta: 16 desembre 2017].
* ↑ «China List of Cup Winners», 02-09-2015. Arxivat de l'original el 2022-08-19. [Consulta: 9 novembre 2015].
# Korado Korlević

Korado Korlević és un astrònom croat. Va néixer a Poreč, Croàcia el 1958, i és un dels astrònoms més importants del seu país. És el descobridor d'un gran nombre d'asteroides i alguns estels.

## Premis i honors

* Premi de la ciutat de Poreč "Sant Mauro"
* L'asteroide Korado pren el seu nom en el seu honor.
* Premi Edgar Wilson 1999
* Premi Edgar Wilson 2000
* Premi Ivan Filipović 2002
# Denn du wirst meine Seele nicht in der Hölle lassen, BWV 15

Denn du wirst meine Seele nicht in der Hölle lassen, BWV 15 (Perquè no deixaràs la meva anima a l'infern), és una cantata que ha estat atribuïda tradicionalment a Bach però que de fet fou composta pel seu cosí Johann Ludwig Bach (1677-1731), per al dilluns de Pasqua i estrenada el 21 d'abril de 1726. En el catàleg de Bach es troba a l'apèndix Anh. III, 157.

## Discografia seleccionada

* The Apocryphal Bach Cantatas II. Wolfgang Helbeich, Alsfelder Vokalenemble, Steintor Barock Bremen, Dorothee Mields, Henning Voss, Henning Kaiser, Ralf Grobe. (Classical Produktion Osnabrück, CPO), 2004.

## Bibliografia

* Edmon Lemaître. “Guide de La Musique Sacrée et chorale profane. L'âge baroque 1600-1750”. Fayard, París, 1992.
* Enrique Martínez Miura. “Bach. Guías Scherzo”. Ediciones Península, Barcelona, 2001.
* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2015-09-06 a Wayback Machine.